b'\n_START_ARTICLE_\nLeut\n_START_PARAGRAPH_\nLeut je jedna od najstarijih veslarica na jedra hrvatske obale, \xc4\x8desta kod Neretljana i Omi\xc5\xa1ana, a tijekom vremena ra\xc5\xa1irila se po \xc4\x8ditavom Jadranu. Obi\xc4\x8dno se dijeli na manje (do 8,5 metara) i ve\xc4\x87e (do 15 metara), nosivosti od 6 do 8 tona (ribe). Ima \xc5\xa1est vesala, sli\xc4\x8dan je gajeti, ali puno masivnije gra\xc4\x91en. Paluba mu je pokrivena, ima sna\xc5\xbenu kobilicu, a trup mu je u sredi\xc5\xa1njem dijelu zaobljen. Jarbol se nalazi na 1/3 duljine s latinskim jedrom s jednom kratnicom. Od svih drugih brodova se razlikuje po tome \xc5\xa1to na pramcu ima sko\xc4\x8dnicu dugu do 1,2 metara. Posadu \xc4\x8dini 7-8 ljudi, a kao ribarski brod u predmotorno doba imao je do 14 \xc4\x8dlanova posade. Nema brzinu, ali je izuzetno otporan na jak vjetar i valove.'